Lambertus

Lambertus (ca. 635–705) var biskop av Maastricht i Nederland. 

 Liv 
Lambertus var av en adelig slekt i Maastricht, og han ble tidlig elev til sin onkel, biskop Teodard. Da biskopen ble drept i 699, ble Lambertus valgt som biskop i hans sted, med støtte fra Childerik II. Men da Childerik ble myrdet i 673, oppstod det en turbulent politisk situasjon som førte til at han måtte flykte til benediktinerklosteret i Liège i Belgia. 

Sammen med Willibrord, som kom fra England, virket Lambertus som misjonær for folk i de sydlige delene av Maas, i området som seinere ble kalt Brabant. 

Ifølge legenden ble han drept fordi han fordømte den utroskap som rikshovmester Pipin av Herstal hadde med sin elskerinne Alpaida, søster til Dodo, en av Pipins ansatte. Dodo ble seinere drept. Sannsynligvis ble biskop Lambertus drept i en hevnaksjon, siden hans familie stod bak mordet på Dodo.

Lambertus er blitt en maryr for sitt forsvar av ekteskapelig troskap.

Selv om Lambertus ble gravlagt i Maastricht, overførte hans etterfølger, biskop Hubertus, hans relikvier til Liège, og i dag finner vi hans grav i Liège-katedralen.

 Eksterne lenker 

 Den katolske kirke i Norge om den hellige Lambert
 Catcholic Encyclopedia: Saint Lambert

Kategori:Angelsaksiske helgener
Kategori:Nederlandske helgener
Kategori:Nederlandske katolske biskoper
Kategori:Benediktinere
Kategori:Nederlandske misjonærer
Kategori:Katolske misjonærer
Kategori:Misjonærer i Nederland
Kategori:Personer fra Maastricht